
ACTE  ÚNICH 


X'escena  representa  un  piset  del  carrer  de  Salvadors,  bastant  mal .  arrc 
glat;  al  mitg  de  l'escena  una  taula.  Porta  d'entrada  à  la  dreta;  à 
l'esquerra  dos  portes;  la  primera,  va  à  la  cuina;  la  segona,  comunica 
ab  altres  habitacions.  Al  fondo  un  balcó  que  dona  al  carrer-  Al 
costat  d'aquest  y  à  l'esquerra  un  armari.  Repartides  com  convingui 
set  ó  vuit  cadires  de  boga. 


ESCENA  PRIMERA 

DOLORS  y  RAMON 

(La  primera,  sentada  junt  à  la  taula;  lo 
segon  passejantse  per  l'escena). 

TCamon    Ja  no  't  vull  sentir  més. 

Dolors  Però  home,  pare... 

Ramon  No  hi  ha  més  pare  que  valgui.  Ja  t'he 
dit  més  de  mil  cops  que  aquest  jove  no 
m'agrada. 

Dolors  Per  qué  no  li  agrada? 

Ramon    Per  que  el  trobo  massa  ensopit. 

Dolors  Si  no  '1  coneix,  com  pot  saberho? 

Ramon  M'ho  figuro;  y  per  lo  que  t'he  sentit  esplicar 
temo  que  sigui  com  l'altre,  y  ja  sabs  lo  que 
'ns  va  passar. 

Dolors  Que  es  lo  que  'ns  va  passar? 

Ramon  Que  no  més  ab  tres  mesos  de  tenirhi  rela- 
cions vàrem  tindré  de  fer  mudar  tots  els 
culs  de  les  cadires. 

Dolors  Pero  vostè  no  'n  va  pagar  cap. 

Ramon  Per  que  encare  els  devém.  En  fí,  no  *n 
parlém  més;  jo  vull  qne  '1  jove  que  t'estimi, 
sigui  dit  y  fet,  casori  desseguida. 

Dolors  Sí,  pim,  pam,  pum;  granota  ficat  al  cove. 

Ramon  Y  li  dius  que  es  inútil  que  's  cansi  pujant 
les  escales. 

Dolors  Justament  avup  vol  venir  à  parlar  ab  vostè 

sobres  lo  nostre  amor. 
Ramon    Y  jo  li  contestaré  tirantlo  daltabaix  de  la 

escala. 

Dolors  Si  fa  aixó  serà  un  ingrat. 
Ramon    Be,  bueno,  no  m'amohinis. 
Dolors  Oh!  no  m'amohinis,  ja  ho  diu  vostè. 
Ramon    Pero  que  no  veus  que  avuy  per  demà  que 
renyíssiu  descubriría  tots  els  nostres  secrets. 
Dolors  No  ho  cregui  pas. 

Ramon  No  hi  pensis  ab  promesos,  tu  lo  que  tens  de 
pensar  es  ab  els  tres  mesos  de  lloguer  que 
devém,  y  ab  les  llissons  de  sonambolisme,, 
que  d'aixó  hem  de  menjar,  creume. 

Dolors  Es  que  ho  podríam  fer  igual,  perquè  les 
llissons  que  'm  dona  tampoch  les  olvido. 

Ramon  Donchs  donemhi  un  repàs  à  veurer  si  'm 
respons  al  peu  de  la  lletra. 

Dolors  Are  vol  ferhi  tota  la  cerimònia? 

Ramon    Sí,  dona,  sí,  igual  com  si  ho  féssim  de  debò. 

Ja  sabs  que  avuy  el  públich  ho  vol  tot  net. 

Dolors  Sí,  net  com  la  sonàmbula  Pura  que  may  se 
rentava  la  cara. 

(Ella  s'aixeca  de  la  cadira  en  qu  està  as- 
sentada,  y  s'assenta  d  un' altre  del  mitg  de 
V escena.  Ell  la  magnetisa.  Pausa). 

Ramon    Que  ja  dorms? 

Dolors  Esperis,  que  he  perdut  la  son. 

Ramon    Estàs  à  punt? 

Dolors  Sí. 

Ramon  Donchs,  mans  à  l'obra.  Recordat  be  de  les 
lletres.  (Fa  com  qui  's  trova  al  carrer 
fent  apartar  d  la  gent).  Tirar  se  p'atrds. 
Afortunato  he  no  afortunato.  (Dirigintse 
al  públich).  La  sorte  d'aquesta  signora. 

Dolors  Oh!  la  sorte  d'aquesta  signora  ha  sido 
moltó  buona,  sinó  que  siempre  ha  frecuen- 
tato  con.personas  que  le  hanquerido  mal. 
Esta  signora  ha  sito  moltó  afortunata... 

Ramon  Prou.  Are  jo  aquí  hi  faré  una  mica  demoxi- 
ganga.  Ja  ho  veu  vostè,  ha  sigut  molt 


afortunada,  però  les  males  persones..... 

Dolors  Pero  por  esto  no  desconfie,  que  dentro 
tres  ó  cuatro  meses  tendrd  una  noticia 
que  le  causarà  gran  sorpresa. 

Ramon  Ya  ve  usted/una  noticia  que  le  causarà 
una  sorpresa.  Tú,  nopa,  deurà  ser  la  sor- 
presa del  porch  de  la  fira. 

Doloss  No  digui  tonteríes  que  'm  fa  riurer,  després 
notaran  que  no  dormo. 

Ramon  Jo  'm  creya  que  dormies.  Bueno,  tornemhf 
que  no  ha  estat  res.  A.  A  ver,  de  que  color 
lleva  el  vestidoP 

Dolors  Negro. 

Ramon    B.  Bueno. 

Dolors  Malo. 

Ramon    No  enrahonis,  que  posaràs  els  peus  al  cossi. 

B.  Bueno.  De  que  color  lleva  la  corbata 

aquél  senor? 
Dolors  Encarnada. 

Ramon    Corriente.  Que  tiene  aquél  senor  en  la 

mano? 
Dolors  Un  bastón. 

Ramon    D.  Dígame  d  quien  estoy  senalando? 
Dolors  A  un  nino. 

Ramon    E.  Està  bien,  que  lleva  d  la  cabeza? 
Dolors  Boina  azul. 

Ramon    F.  Falta  decirme  que  lleva  aquel  senor 

en  la  cabeza? 
Dolors  Nada. 

Ramon  Donchs  t'has  equivocat,  perquè  porta  un 
sombrero  com  una  casa  de  quart  pis.  Que 
no  ho  sabs  que  are  la  F.  vol  dir  sombrero? 

Dolors  Te  rahó,  are  si  que  m'he  equivocat. 

Ramon  Ho  veus  com  es  lo  que  jo  't  dich?  Mentres 
no  estiguis  al  corrent  del  sonambolisme  no 
pensis  en  tenir  relacions. 

Dolors  Pero... 

Ramon  Se  t'olviden  les  lletres  y  algún  dia  tindríam 
un  disgust. 

Dolors  Li  juro  que  no  m'equivocaré  més,  y  si  ho 
vol  provar  hi  tornarém. 

Ramon    No,  per  avujp  ja  n'hi  ha  prou;  demà  serà  un 
altre  dia. 

Dolors  Escolti,  si  no  m'equivoco  'm  deixarà  casar 
ab  en  Pepet? 

Ramon    Si  no  t'equivocas,  ja  ho  veurém.  Mira,  jo 
me'n  vaig  allà  dins,  à  estudiar  una  mica  de 
magnetisme.  Si  venen  en  Lluis  y  en  Falét 
'm  cridas,  que  hi  donarém  un  petit  repàs. 
(Sen  va). 

ESCENA  II 

DOLORS 

Dolors  Està  be.  Potser  si  que  's  pensa  que  'm  vuit 
quedar  per  vestir  sants;  ah  no,  aixó  no;  per 
més  que  s'hi  empenyi,  primer  deixaré  et 
sonambolisme  que  '1  meu  Pepet.  Per  altre 
part,  veig  també  que  te  rahó,  perquè  si 
algún  cop  m'equivoco,  ho  faig  pensant  ab 
ell;  y  per  cert  que  ja  triga  més  de  lo  regular 
avujp;  quant  vingui  li  mouré  un  escàndol. 
{Trucan;  ella  va  d  obrir  y  surt  ab  en 
Pepet). 

ESCENA  III 

DOLORS,  PEPET 

Oh!  ets  tu? 

Sí,  soch  jo;  que  no  visch,  ni  sossego  sino 
quant  estich  al  teu  costat. 
No  cridis  tant. 

Y  aixó,  que  hi  ha  malalts? 
No,  peró  el  papà  no  vol  que  tingui  relacions 
ab  ningú. 

Y  aixó,  per  qué? 

Perquè  avuj?  havem  repassat  el  sonambo- 
lisme y  m'he  equivocat  per  culpa  teva  y  per 
aixó  no  ho  vol. 

Per  culpa  meva?  no  't  depa  pas  res  jo. 
No  hi  fa  res,  pero  devegades  hi  ha  coses, 
que  callantlas  fan  més  mal  que  no  pas  que 
's  diguin. 


Dolors 
Pepet 

Dolors 

Pepet 

Dolors 

Pepet 
Dolors 


Pepet 
Dolors 

Pepet     Ah!  ja  comprenen,  vols  dir  que  m'estimes. 
Dolors  Y  tu  à  mí? 
Pepet     Ab  tota  l'ànima. 

Dolors  Pero  encar  que  jo  t'estimi,  si  el  meu  pare 
no  ho  vol  que'ns  casém  preveig  un  final 
tràgich. 

Pepet     Y  per  que  no  ho  vol? 

Dolors  No  ho  se...  diu  que  't  troba  massa  ensopit. 

Pepet     Que  soch  ensopit? 

Dolors  Aixis  ho  diu  ell. 

Pepet     Be,  ho  dirà  perquè  no  m'aprofito. 

(V  abrassà). 

Dolors  Y  are,  que  t'agafa? 

Pepet    Ja  veuràs,  m'espavilo. 

Dolors  No,  si  per  mi  ja  n'ets  prou,  la  cuestió  es 

demostrarli  à  n'ell. 
Pepet     D'aixó  no  'n  passis  ànsia,  jo  li  faré  veurer 

que  no  'n  soch. 
Dolors  Pero,  com? 

Pepet  Mira,  tinch  una  invenció  que  la  vaig  à  posar 
en  pràctica.  Tu  vegis  lo  que  vegis,  fes  el 
mut,  el  sort  y  '1  cego. 

Dolors  Are  si  que  no  t'entench. 

Pepet     Ni  falta  que  't  fà.  Jo  't  juro  que  seràs  meva. 

Ja  li  demostraré  que  no  soch  tant  ensopit 
com  se  pensa.  Adeu.  (Uabrassa  y  s'en  va). 

Dolors  Que  voldrà  fer?  Vaya  un  cas  més  ràpit,  jo 
prou  m'he  escarrassat  per  saberho,  pero 
com  si  tal  cosa.  Fes  el  mut,  el  sort  y  '1  cego. 
Potser  s'haurà  inventat  un  nou  sonambo- 
lisme,  pero  jcà!  no  '1  veig  capàs.  En  fi, 
veurém  que  'n  sortirà  d'aixó. 

ESCENA  IV 

DOLORS,  LLUÍS  y  FALÉT 

Lluís     Bon  dia. 
Dolors  Hola,  sou  vosaltres? 
Lluís     Sí,  y  '1  seu  pare,  ahont  es? 
Dolors  Es  allà  dins;  seyeu  que  l'aniré  à  avisar. 
Falét     Vagi,  vagi,  que  ja  'ns  esperarém.  {Ella  s'en 
vdy  y  guant  es  fora  diu  d  Lluís'.)  Si  avup 

no  venen  perras,  no  estich  per  més  sonam- 
bolismes. 

Lluís     Negrets  à  n'aquest  temps.  Vaya  home. 
Falét     Es  que  si  no  li  dius  tú,  li  diré  jo. 
Lluís     Diguemli  tots  dos  à  l'hora. 

ESCENA  V 

DOLORS,  RAMON,  LLUÍS  y  FALÉT 

Ramon    Hola,  noys,  ja  sou  aquí? 

Lluís  Sí,  venim  per  si  voleu  fer  una  mica  de 
comèdia  d'aquella. 

Falét     (Apart  d  Lluis).  Pàrlali  dels  calés ,  ^sents? 

Lluís     {Apart  d  Falet).  Pero...  vols  callar? 

Ramon    Bueno,  donchs,  hi  donareu  un  repàs. 

Lluís  També  li  volia  dir,  sinó  hi  tingués  inconve- 
nient, si  'ns  podrà  donar  alguna  cosa  à 
compte,  perquè  tant  aquest  com  jo  no  tenim 
trucant,  per  falta  de  motas. 

Falét     Deixat  de  trucant \  lo  queïaltanson per retas. 

Lluís      Vols  callar? 

Ramon  Vaja,  vaja,  feu  un  cigarret  y  comensarém 
desseguida.  (Mentres  ells  fan  el  cigar  ro, 
Ramon  ar regia  V escena). 

Falét     Pero  de  pistrinchs  no  'n  venen. 

Ramon    Ja  teniu  mistos? 

Falét    Ja  li  he  dit,  ni  quartos  tampoch. 

Ramon  Be,  bueno,  no  's  capfiqueu;  y  os  daré  alguna 
cosa  à  compte,  y  el  dia  que  'm  contractin 
no  's  queixareu  de  mí.  Apa,  apa,  que  ensa- 
jarém  un  mica,  Tú,  posat  aquí  y  tú  aquí. 
( Va  colocantlos  al  seu  gust  fent  lo  que 
diu.)  Posat  ben  tiesso,  home,  y  tu  també, 
ajajà,  are  esteu  be.  (Els  magnetisa  fentlos 
fer  gestos  ridícols.  Lluis  riu).  No  riguis 
home  (Pot  aliar garse  d  gust  del  actor  ó 
del  director). 

Dolors  (Que  ve  de  la  porta  del  pis).  Papà,  papà, 
allà  fora  hi  ha  un  pagès  que  pregunta  per 
vostè. 

Ramon    Un  pagès?  Donchs  fora  estàtuas,  y  feu 

veurer  que  m'esteu  esperant  à  mí,  perque's 
cregui  que  tinch  molta  fepna.  (Ells  s'assen- 
tariy  Pauseta). 

Lluís      Vejam  quant  vindrà  aquest  home. 

Falét    Ja  estich  cansat  d'esperar. 

Dolors  Entreu,  mestre,  entreu. 


ESCENA  VI 


Dits,  PEPET,  de  pagès 

Pepet     Deu  vos  guart. 
Lluís      Jo  soch  primer,  sentiu? 
Falét     No  es  cert,  que  primer  soch  jo. 
Ramon    Que  se  li  ofereix? 

Pepet  Home,  ja  ho  veureu:  jo  tinch  una  mena  de 
manera  de  mal  que  no  sé  si  os  hi  haveu 
fixat,  y  vinch  à  veurer  si  vos  me  '1  podreu 
curar. 

Ramon    Ah!  es  qüestió  d'algún  mal,  veritat? 

Pepet  Es  clar;  si  estigués  bo  ja  no  vindria.  Donchs 
m'han  sortit  dos  grans  l'un  al  costat  de  l'altre, 
que  no'm  deixan  estar  tranquil  ni  una  hora.  Y 
per  allà  al  meu  poble  m'han  comensat:  ves 
à  Barcelona,  que  allí  hi  ha  curanderos  per 
tots  istils,  y  jo  m'he  dit:  vaig  à  probarho. 
He  preguntat  à  la  taberna  d'aquí  al  cantó,  y 
un  que  li  dihuen  en  Bufa  m'ha  atrassat  aquí. 

Ramon  Donchs  miri,  no  podia  caurer  en  més  bones 
mans  (per  matarlo.  Tindré  de  fer  de  curan- 
dero). 

Pepet     Y  aquets  també  tenen  grans? 

Falét     No,  jo  tots  els  tinch  petits. 

Ramon    (Que  es  tafané  aquest  home).  Esperan  la 

nopa  que  'ls  hi  endevini  la  planeta. 
Pepet     Que  potser  es  de  las  que  llensan  las  cartes 

la  seva  noya? 
Ramon    No  senyor,  no  llensa  cartes  la  noya.  Aquí 

lo  que  fém  es  endevinar  lo  pensament.  Y  s* 

te  aigua  cosa  per  saber,  la  noya  li  dirà  la 

manera  de  saberho. 
Pepet     Tot  es  bo  saberho.  Donchs  à  mí,  apart  de  10 

dels  grans  em  passa  una  cosa  molt  grossa, 
Ramon  Espliquis. 

Pepet  Deixim  seure  una  mica  primer.  (Tots  li 
donen  cadira).  Moltes  gràcies.  Ya  li  expli- 
caré: jo  tinch  un  bordegàs,  que  '1  gran  ga- 
marús,  s'ha  enamorat  de  la  mossa  més  guapa 
del  poble,  y  com  que  son  una  gent  molt  rica 
no  '1  volen  per  que  diu  que  es  lleig  y  enso- 
pit, y  no  ho  creguin,  mirantme  à  mí  igual 
es  ell. 

Ramon  Donchs  miri,  si  vol,  la  noya  li  dirà  lo  que 
ha  de  fer  perquè  'ls  pares  d'ella  '1  vulguin. 

Pepet  (Tirantse  als  brassos  de  Ramon).  Que 
diu  are?  Sant  cristià. 

Ramon    Pero  que  fà?  que  's  torna  boig? 

Pepet  Sí,  'm  torno  boig  d'alegria,  perquè  sab  vostè 
el  pes  que  m'ha  tret  de  sobre? 

Ramon  Yper  aixó  es  descarrega  ab  mí?  Nopa,  noya, 
prepàrat,  (em  sembla  que  aquest  pagès,  es 
molt  pagès).  Oh!,  pero  ja  sap  que  aixó 
valdrà  molts  diners? 

Pepet  Aixó  ray,  per  diners  no  m'espanto,  porto 
ben  plena  la  bossa 

Ramon  Apa,  apa,  que  portà  ben  plena  la  bossa,  no 
dormim,  be  vuy  dir  sí,  possat  à  dormir  des- 
seguida).  (Ella  s'assenta  y  ell  repeteix  el 
joch  del  magnetisme  de  la  primera  escena) 

Pepet     (Que  li  fà  are?) 

Ramon    Are  s'adormirà  desseguida. 

Pepet  Ben  diferent  de  jo;  à  mi  encare  que'm  pun- 
xessin no  m'adormiria  Y  quant  dorm,  que  fà? 

Ramon  Home,  quant  dorm  es  que  te  son.  Be,  vuy 
dir  ella...  res,  es  l'esperit,  (ja  no  sé  '1  que 
'm  dich). 

Pepet  L'esperit? 

Ramon  Per  aixó  'n  dihuen  sonàmbules,  y  quant 
s'adormen  es  quant  endevinan. 

Pepet     Ah  ja;  veyam  donchs,  fàssila  enrahonar. 

Ramon    No  pot  ser  encare,  perquè  no  està  be. 

Pepet  Ah!  Es  dir  que  te  d'estar  be?  pórtali  un 
matalàs  y  dormirà. 

Ramon  Vaja,  j>a  està;  ja  li  pot  preguntar  tot  lo  que 
vulgui. 

Pepet  Dispensi,  pero  lo  que  tinch  de  dirli,  voldria 
que  fos  à  soles. 

Ramon    Aixó  rap.  (A  Lluis  y  Falét  que  fan  Vador 
mit).  Ep,  joves,  tindran  de  retirarse.  Tindran 
de  passar  al  saló  d'espera;  ja  Is  avisaré. 

Tots  dos  Ah!  bueno,  bueno. 

Falét     (Ahont  ha  dit?) 

Lluís      (A  la  carbonera,  conto) 

Pepet     (Ho  fan  més  be  del  que  'm  pensaba). 

ESCENA  VII 

DOLORS,  RAMON  y  PEPET 

Ramon    Vaja,  ja  estém  sols,  ja  pot  parlarhi  tant  en 

secret  com  vulgui,  are. 
Pepet     Y  vos,  que  no  s'en  aneu? 
Ramon    Jo  'm  tinch  d'estar  aquí  aprop  seu  per  si 

acàs  se  despertava. 
Pepet     Donchs  aixís  li  diré  ben  baixet  perquè  vos 

no  ho  sentiu.  {Acostantse  d  ella  li  diu 

apart):  Que  tal  Lola? 
Dolors  Ets  tú?  ay  grandíssim. 
Pepet     Sí,  soch  jo  que  comenso  à  demostrar  que 

no  soch  tant  tonto  com  ton  pare  's  pensa. 
Dolors  Ah  truan.  Tu  si  que  fas  ben  be  el  papé  de 

pagès. 
Pepet  M'estimas? 
Dolors  Calla,  que  si  't  sent.. 
Pepet     No  tinguis  por.  Adeu.  (Tocantla). 
Dolors  Ya  te'n  vas? 

Pepet  Sí,  tornaré  desseguida,  veyam  si'm  coneixe- 
ràs. Veu?  ja  estém  llestos,  jo  aviat  estich. 

Ramon    La  despertaré;  que  li  ha  semblat? 

Pepet  Ja  se  tot  lo  que  volia,  al  meu  nop  ja  se  per 
que  no  '1  volen. 

Ramon    Per  qué? 

Pepet     Es  un  secret;  li  diré  à  l'orella.  {Li  parla 

baix  a  V orella). 
Ramon  Ohl 

Pepet    Tant  cert,  jo  ho  ignoraba  aixó. 

Ramon    Aixís  no  s'amohini. 

Pepet     Es  clar  home,  quant  li  tinch  de  donar? 

Ramon    Trenta  pessetas. 

Pepet  Tingui,  aquí  te  aquesta  bossa,  y  conti  si 
n'hi  ha  prou;  demà  tornaré  pel  remey  dels 
grans. 

Ramon    Sí,  sí;  mentres  tant  jo  li  prepararé  perquè 

no  tingui  d'esperarse. 
Pepet     (No  me  'n  sé  avenir).  Adeu  siau,  hasta  demà. 

(Se  7z  vd). 
Ramon    Estigui  bo. 
Pepet    Ja...  ja...  ja... 


ESCENA  VIII 

DOLORS,  RAMON,  LLUÍS  y  FALÉT 

Ramon    Que's  estrany  que  no  hagi  regatejat,  pero... 

ca,  ca,  es  lo  que  jo  dich  à  1a  noya:  aixó 
te  de  durnos  la  felicitat;  ja  que  legalment  no 
podem  viure  tenim  de  buscar  un  medi  y  'm 
sembla  que  '1  medi  millor  es  aquest.  Y  que 
tot  son  duros  en  pessa.  Deu  ser  boig  aquest 
home;  vaya  un  cas  més  original.  Els  ense- 
nyaré à  la  noya.  ( Va  d  fer  lo  que  diu  pero 
7  detenen  Lluís  y  Falét  que  surten). 

Lluís      Sembla  que  l'aucell  ha  caigut  à  la  trampa. 

Falét     Avuy  si  que  cobrarém. 
♦  Ramon    Aquest  no  més  parla  de  cobrar. 

Falét     Vostè  ha  dit  que  '1  dia  del  debut  no  'ns 
queixaríem. 

Lluís      Sis  llissons  à  dugués  pelas,  dotze  pelas. 
Falét     Y  dotze  jo,  vintiquatre  pelas. 
Ramon    Y  jo  que  soch  el  mestre  'm  quedaré  pelàt. 
Dolors  ( Venint  del  balcó  ahont  fins  are  ha  estat). 

Que  passa?  Qu'es  tot  aixó? 
Ramon    Res,  que  he  cobrat  trenta  pessetas  d'aquell 

pagès  y  ja  les  volen  aquets  dos. 
Dolors  Dónguimelas  à  mí,  que  jo  soch  qui  les  ha 

guanyades. 
Ramon    Ben  mirat  la  noya  te  rahó. 
Falét     No  m'hi  avinch  ab  aixó. 

Lluís      Ni  jo  tampoch. 

Falét     Aixó  's  te  de  partir  per  tots. 

Lluís      Just,  que  's  reparteixin. 

Ramon    Bueno  donchs,  vos  daré  un  duro  à  cada  hú; 

vos  està  be? 
Falét    Vinga  '1  duro. 
Lluís      Igual  li  dich;  vinga  'ls  vint  rals. 
Ramon    Teniu,  y  calléu 
Falét     Aném,  tú? 

Lluís      Sí,  aném,  y  que  visquen  les  martingales. 

(Cridant.) 
Ramon    Pero,  voleu  callar? 
Falét    Es  la  mateixa  emoció  d'haber  cobrat. 
Dolors  (No  se  perquè  ha  fet  aixó  aquell  beneit). 
Lluís      Que  vens  al  Soriano,  tu  Falét? 
Falét     Sí,  aném  que  trevalla  el  ventríloco. 
Ramon    Ah!  espereuse.  Que  os  sembla  si  dongues- 

sim  un  petit  ensaig  avants  de... 
Falét    Aquest  home  sempre  te  el  trevall  apunt. 

Demà  ja  vindrém  mitja  hora  més  aviat. 

{Trucan). 

Ramon  Espereus  una  mica.  (A  Dolors).  Tu  ves  à 
veurer  qui  hi  ha;  feu  propaganda  vosaltres. 
Sense  estar  establert  ja  no  nVentench  de 
fejpna.  (Anantserí).  Lo  que  li  dich  à  la  nova: 
aixó  serà  la  nostra  felicitat. 

Lluís      Ja  estich  cansat  d'estarme  aquí. 

Falét     Pero,  que  fà  aquest  home? 

Lluís      Are  'm  toca  à  mí,  mestre. 

Falét     No  senyor,  que  'm  toca  à  mí. 

Dolors   No  os  molesteu,  es  una  carta. 

Ramon    (Sortint).  Que  hi  ha  nova? 

Dolors   Una  carta. 

Ramon    Una  carta?,  de  qui  deu  ser?  Veyam,  llegim. 

(Llegeix  la  carta).  «Apreciat  sonàmbul: 
per  lo  que  's  veu  vostè  no  ha  anat  may  ab 
crosses,  ni  deu  sapiguer  lo  que  es  una  cara 
nova,  pero  li  adverteixo  lo  primer  que  'ls  sis 
duros  que  li  han  timat  al  meu  pare,  jo  vindré 
à  recuperarlos  dins  pochs  instants.  Res  més 
li  dich.  De  lo  contrari  prepari  Ja  caixa  de 


—  14  — 

morts».  (Parlat).  \ky  pobre  de  mí!  Per  lo 
que  pugui  ser,  torneume  el  duro  que  os  he 
donat. 

Lluís  Jo  no  torno  cap  calé,  vostè  m'ha  dat  aquest 
duro  pe  'ls  ensaijos,  per  lo  tant  no  'm  vingui 
ab  martingales  à  mí. 

Ramon  Pero  jo  us  ho  he  donat  perquè  m'ho  haveu 
dit. 

Dolors   ( Venint  del  balcó  ahont  ha  estat  fins  are). 

\Ay  papà!  que  m'ha  semblat  veurer  un  jove 
que  fepa  una  cara  com  aquets  que  perden 
la  nit,  y  com  si  volgués  dir:  vinch  à  buscar 
lo  meu.  (Trucan). 

Ramon  No  obris,  tanca  ab  tots  els  panys.  Apa 
vinguen  els  dos  duros,  cuiteu  vosaltres. 

Lluís      Que  m'esplica  à  mí? 

Falét     Y  à  mí,  que  'm  conta?  Un  cop  que  cobro... 

Ramon    Com  ho  arreglo  jo  are? 

Lluís  Aixó  rap,  no  n'hi  torni  cap  y  ja  està  arre- 
glat. 

Ramon  Sí,  pero  no  ho  aveu  sentit?  De  lo  contrari 
la  caixa  de  morts. 

Falét  Cà  home!,  no  tingui  por.  Que  no  servim 
per  res  nosaltres? 

Lluís      Aixó,  que  no  serveix  per  res  aquest? 

Ramon  Oh!  quina  idea.  Ens  hem  salvat.  Ja  se  la 
manera  de  ferli  por.  (Colocantlos  ab  posi- 
cions ridicoles,  y  fent  lo  que  diu).  Tú, 
posat  aquí;  y  tu  aquí.  Ajajà,  aixís  esteu  be, 
no  us  mogueu.  (Trucan  fort). 

Dolors  Ay  papà,  que  n'està  d'enfadat,  no  més  fa 
que  trucar. 

Ramon  Ves  à  obrir.  Vosaltres  no  os  mogueu.  Jo 
me  'n  vaig  a  dins  per  lo  que  pugui  ser,,  y 
sigui  lo  que  Deu  vulgui.  (Dolors  ha  anat 
d  obrir  y  ell  s'amaga.  Surt  Pepet  sol,  vestit 
de  pinxo). 

TOTS 

Pepet  Ahont  es  aquest  timador?  (Luis  y  Falét 
fan  gestos  y  ganyotes  fins  que  fugen 
corrents)  Sembla  que  us  burléu  de  mí, 
mestre.  Va  ja  home.  {Lo  treu  de  la  posició 
que  està  y  Falét  se  Vhi  acosta  fentne 
un' altre).  Aquí  serà  qüestió  de  rallar  la  cara 
à  algú  Ahont  es  aquest  sonàmbul?  Ningú 
respon?  Es  dir  que  no  volen  sortir?  Ep! 
Vaja,  ja  estich  cansat  de  veurer  ganyotes  y 
posicions  ridícoles.  En  guardià  tot 'hom. 
( Treu  una  faca  empaitantlos  per  V escena 
ment  res  van  cridant.) 

Lluís      [Socorro!  (Corrent per  T escena). 

Falét     Que  'ns  maten!  (També  corrent). 

Ramon  (Sortint)  (Fem  l'home).  Que  passa?  Que 
hi  ha?  (Al  veurer  la  faca  de  Pepet  se  posa 
d  córrer.  Surt  Dolors).  Fuig  noya,  tireu 
cadires  per  terra  que  aixís  s'entrabancarà  y 
es  trencarà  les  cames. 
.  Dolors   Que  son  aquets  crits? 

Ramon  Fuig  que  't  matarà.  (Al  dir  això  Ramon 
s'amagarà). 

Dolors  Que  son  cobarts,  un  home  'ls  fa  por?  Deixil 
per  mí.  (Aixís  que  Pepet  surt  Dolors  el 
magnetisa.  Pausa).  Que  li  sembla?  (Pepet 
queda  magnetisat). 

Ramon  Sino  que  ho  veig,  no  ho  creuria.  Y  que  no 
?s  mou,  no.  (Tocantlo). 

Dolors   Que  li  sembla,  faria  per  casa  aquest  jove? 

Ramon  Ja  ho  crech;  no  n'he  trobat  cap  que  ho  fes 
tant  be.  Y  tant  natural,  jo  estich  atontat. 

Dolors  Be,  vaja,  prou  farsa;  sàpiga  que  aquest  jove 
es  el  pagès,  el  pinxo  y  el  que  jo  he  eseullit 
per  marit,  per  lo  tant,  ja  qu'es  à  gust  de 
vostè,  ve  à  demanarme  per  casarse  com 
més  aviat  millor. 

Ramon    Ah!  murri,  aixís  vostè  se  m'ha  rifat;  are  ho 

comprench  tot.  Pero  ab  que  conta  vostè  per 
casarse  ab  la  meva  filla? 
Pepet     Un  servidor  es  manyà  d'ofici  y  guanyo  sis 
duros  semanals,  y  ab  aixó  es  ab  lo  que 
conto. 

Ramon    (No  se  que  fer). 

Dolors  Sí  papà,  y  creguim  à  mí,  el  millor  magne- 
tisme es  que  no  falti  pa  à  la  taula . 

Ramon  Ab  aixó  tens  rahó.  Es  dir  que  esteu  ben 
decidits? 

Dolors   Sí  papà,  no  sab  lo  felissa  que  'm  fà. 

F'epet     Lo  mateix  li  dich,  senyor  magnetisador. 

Ramon  Ah!  una  cosa:  ja  que  som  à  parlar  clars  li 
parlaré  Sàpiga  que  nosaltres  estém  algo 
atrassats;  li  dich  are  perquè  després  no  li 
vingui  de  nou. 

Pepet  No  'n  passi  cuidado  d'aixó,  jo  me'n  enca- 
rrego de  pagarho  tot. 

Ramon  Lo  qu'es  la  joventut  de  tot  se  conforma.  Ah 
joventut,  qui  pogués  tornarhi.  Y  Is  com- 
panys de  magnetisme? 

Pepet  No  'Is  busqui,  ja  son  fora,  jo  'ls  he  vist  com 
obrian  la  porta  escapant  corrents. 

Ramon    Bueno,  en  tocant  à  vosaltres  arreglarém...  . 

Dolors  Ja  estém  arreglats,  sols  falta... 

Pepet     (Al  públich)  Si  ab  tant  de  Sonambolisme 
no  'Is  tenim  amohinats, 
un  aplauso,  y  estàn  pagats 
els  autors  de  MAGNETISME. 

